《雨出钱塘张缮部持酒邀别有作》
明代·尹台

黯黯冬云愁不开，霏霏暮雨急相回。天寒雁趁沙边宿，岁晚人从海上来。

去国虞卿仍独往，忧时刘向秪空哀。因停水驿南归棹，聊醉沙村草阁梅。

作者简介：（1506—1579）明吉安府永新人，字崇基，号洞山先生。嘉靖十四年进士。授编修。迁国子司业，所奖拔多为名士。旋还任修撰，专理诰敕。忤仇鸾，几得罪，会鸾先被杀，乃已。严嵩欲结为姻好，拒之，遂有怨。出为南京祭酒，将行，劝嵩勿害杨继盛。历官为南京礼部尚书。留意理学，其学不傍门户，能密自体验。有《洞农堂集》。